El projecte artístic ‘Besos per la diversitat’ s’exposarà demà a l’àrea d’Igualtat a les 12 i a les 18 hores
11 d’abril 2019

![](/media/r5gmua52/52besos-por-la-diversidad_cuerpo.jpg)  

El projecte artístic ‘Besos per la diversitat’ s’exposarà demà, divendres 12 d’abril, a partir de les 12 hores enfront de l'àrea d'Igualtat (Jardins Antic Sanatori del Port de Sagunt). Es tracta d'un projecte creat per l'artista Zarva Barroso en el qual es pretén reivindicar, de forma gràfica i al carrer, el dret per la igualtat de totes les persones. A més de l’exposició fotográfica que s’exposarà, l’acte també precisa de la participació de la ciutadania i moviments socials, per la qual cosa des de la delegació d'Igualtat de l’Ajuntament de Sagunt, organitzadora de l’acte, animen els veïns i veïnes perquè acudisquen a l'esdeveniment i que es donen besos per la igualtat i diversitat.

  

La idea es desenvoluparà a través del muntatge d'un panell on quedaran exposades múltiples fotografies de persones besant-se en un gran quadre central, i al costat altres cartells amb etiquetes de missatges igualitaris relacionats amb la diversitat i el col·lectiu LGTB, com per exemple #PORUNMUNDOSINLGTBFOBIA, #NIUNPASOATRASENDIVERSIDAD, #NIUNPASOATRASENIGUALDAD. Este mateix acte es tornarà a repetir a la vesprada, a les 18 hores, amb l’objectiu que arribe també a la gent jove que no puga acudir abans per l’horari escolar. 

  

Este treball naix arran d'una sèrie de fets ocorreguts a principis d'enguany en els quals es va atemptar contra el col·lectiu LGTBIQ, com va ser l'agressió a Barcelona a un xic gai o l'assassinat d'un activista del col·lectiu a València. Estos fets, i la lluita constant per la defensa de la igualtat, són els que han portat a Zarva Barroso a presentar el projecte ‘Besos per la diversitat’. Barroso és dibuixant, il·lustrador i artista social, i està duent a terme múltiples projectes contra la violència de gènere, col·lectius LGTB i migrants en espais públics.​

*   [](http://www.facebook.com/sharer.php?u=https://aytosagunto.es/va/actualitat/el-projecte-artistic-besos-per-la-diversitat-s-exposara-dema-a-l-area-d-igualtat-a-les-12-i-a-les-18-hores/ "Facebook")
*   [](http://twitter.com/share?url=https://aytosagunto.es/va/actualitat/el-projecte-artistic-besos-per-la-diversitat-s-exposara-dema-a-l-area-d-igualtat-a-les-12-i-a-les-18-hores/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-projecte-artistic-besos-per-la-diversitat-s-exposara-dema-a-l-area-d-igualtat-a-les-12-i-a-les-18-hores/ "Linked In")
*   [](mailto:?body=https://aytosagunto.es/va/actualitat/el-projecte-artistic-besos-per-la-diversitat-s-exposara-dema-a-l-area-d-igualtat-a-les-12-i-a-les-18-hores/)